Държавен вестник, бр. 4, 2011 г., стр. 7

БРОЙ  4	
Д Ъ Р Ж А В Е Н  В Е С Т Н И К 	
СТР.  7  
С оглед гарантиране спазването на изисква­
нията нормативно трябва да се регламентира 
възможността регулаторът, при необходимост, 
да налага периодични финансови санкции, както 
и разпореждания за преустановяване или вре­
менно спиране осъществяването на дейността 
на дадено предприятие, което не е изпълнило 
задълженията, наложени му след извършен 
анализ на съответния пазар.
В краткосрочен план следва да се измени 
и допълни законовата уредба по отношение 
на уведомителната и разрешителната дейност, 
като се приведе в съответствие с ревизираната 
европейска регулаторна рамка. В средносрочен 
план регулаторният орган трябва да приведе 
Общите изисквания и издадените разрешения 
за ползване на ограничен ресурс в съответ­
ствие с правната уредба, но не по-късно от 
19 декември 2011 г.
3. Достъп и взаимно свързване 
3.1. Достъп
Гарантирането на взаимно свързване на мре­
жите и осигуряването на достъп до и ползването 
на необходими мрежови средства и съоръжения, 
включително достъп до съоръжения във връзка 
с услуги от интелигентни мрежи или роуминг в 
мобилни мрежи, са едно от основните условия 
за предоставяне на електронни съобщителни 
услуги „от край до край“ в полза на гражданите 
и бизнеса. Целта е всички крайни потребители, 
включително тези с увреждания, възрастни 
хора и крайните потребители със специфични 
социални потребности, да имат лесен достъп 
до висококачествени услуги на достъпни цени.
Развитието на открит и конкурентен пазар за 
електронни съобщителни услуги в значителна 
степен зависи от възможностите и условията 
за предоставяне на достъп до и ползване­
то на исторически създадени съобщителни 
инфраструктури и електронни съобщителни 
мрежи. Това е един от основните проблеми 
пред новонавлизащите участници на пазара на 
фиксирани услуги, особено там, където елек­
тронните съобщителни мрежи трудно могат да 
бъдат дублирани поради значителния размер на 
инвестициите, които трябва да бъдат вложени. 
Определянето на ясни правила за изграждане 
и ползване на мрежовата инфраструктура дава 
правна сигурност за развитие на съществува­
щите или за изграждане на нови мрежи по 
справедлив, ефективен и съобразен с околната 
среда начин. 
С оглед осигуряването на достъп до изграде­
ната инфраструктура в Регулаторна рамка 2009, 
която е в процес на въвеждане в българското 
законодателство, се създават възможности за:
• Доброволно разделяне от вертикално ин­
тегрирано предприятие. Във връзка с това на 
КРС ще се възложи задължение за провеждане 
на координиран анализ на различните пазари, 
свързани с мрежата за достъп, въз основа на 
който да може да оцени въздействието на 
планираното разделяне върху съществуващите 
задължения на предприятие със значително 
въздействие върху пазара. След извършване 
на оценката за планираното разделяне може 
да се наложат, изменят, променят или оттеглят 
наложени задължения.
• Налагане на специфично задължение за 
функционално разделяне от вертикално интег­
рирано предприятие със значително въздействие 
върху пазара като изключителна мярка. До 
тази мярка следва се прибягва едва когато се 
установи, че чрез вече наложените задължения 
за достъп и взаимно свързване не се постига 
ефективна конкуренция на пазара на едро за 
достъп и взаимно свързване, както и след вни­
мателен анализ на очакваното въздействие и 
след съгласуване с ЕК.
3.2. Съвместно ползване
Съвместното ползване на съоръжения е 
фактор за понижаване разходите на предпри­
ятията при изграждане на инфраструктура за 
електронни съобщения, особено при мрежи за 
достъп от следващо поколение и за развитие на 
конкуренцията. Засилването на правомощията 
на КРС да изисква от притежателите на права 
за инсталиране на съоръжения върху, над или 
под обществен или частен имот да използ­
ват тези съоръжения или имоти съвместно с 
други предприятия (включително физическо 
съвместно разполагане), което ще допринесе 
за по-ефективно инвестиране в инфраструкту­
ра. Изискванията следва да са насочени към 
всички предприятия, предоставящи обществени 
електронни съобщителни мрежи, придобили 
право за преминаване, а не само към пред­
приятията със значително въздействие върху 
пазара, особено ако алтернативните възмож­
ности са в ущърб на опазването на околната 
среда или общественото здраве. Задълженията 
за осигуряване на достъп до и ползване на 
инфраструктура се налагат след провеждане на 
широко обществено обсъждане, по време на 
което всички заинтересувани страни да имат 
възможност да изразят становищата си.
При уреждането на съвместно ползване мо­
гат да се прилагат правила за пропорционално 
разпределение на разходите за съвместното 
ползване на съоръжението или имота и да се 
гарантира наличието на подходящи условия 
за споделяне на инвестиционния риск между 
предприятията.
Съвместното ползване на мрежови елементи 
и прилежащи съоръжения (например: канали, 
проводи, мачти, шахти, кутии, антени, кули и 
други поддържащи конструкции, сгради или 
подстъпи към сгради) изисква добра коорди­
нация от страна на общинските органи, която 
да обхваща и своевременното известяване на 
заинтересованите страни за текущи или плани­
рани благоустройствени дейности, изграждане 
или ремонт на обществени съоръжения или 
имущество.